સૌરાષ્ટ્ર લેઉવા પટેલ સમાજના પ્રમુખ અને સાંસદ વિઠ્ઠલભાઈ રાદડીયાએ સમાજની શૈક્ષણિક સેવાકીય પ્રવૃત્તિઓનો ખ્યાલ પ્રાસંગિક પ્રવચનમાં આપ્યો હતો. તેમણે સમાજ તરફથી રૂ. પાંચ લાખનો ચેક મુખ્યમંત્રી કન્યા કેળવણી નિધિ માટે અર્પણ કર્યો હતો. આ પ્રસંગે રાજ્ય મંત્રી ગોવિંદભાઈ પટેલ, જયેશભાઈ રાદડીયા, સાંસદ સર્વ વિઠ્ઠલભાઈ રાદડિયા, પુનમબેન માડમ, ધારાસભ્ય ચીમનભાઈ પટેલ પબુભા માણેક, સરદાર પટેલ સહભાગી જળ સંચય યોજનાના અધ્યક્ષ મેઘજીભાઈ કણઝારિયા, ગ્રામ ગૃહ નિર્માણ બોર્ડના અધ્યક્ષ મુળુભાઈ બેરા, કલેક્ટર એચ. કે. પટેલ, જિલ્લા વિકાસ અધિકારી પંડ્યા દ્વારા નગરપાલિકાના પ્રમુખ લીલાબહેન ઉપાધ્યાય તથા સમાજ અગ્રણી વસંતભાઈ ગજેરા, નરેશભાઈ પટેલ, ગોવિંદભાઈ ધોળકિયા, રાજુભાઈ પટેલ, જશુમતિબેન કોરાટ, પ્રવિણાબહેન ઠાકુર તથા દેશ વિદેશ જુદા જુદા રાજ્ય અને ગુજરાતનાં જિલ્લાઓમાંથી આવેલ અગ્રણીઓ દાતા, શ્રેષ્ઠીઓ તથા સમાજનો વિશાળ સમુદાય ઉપસ્થિત રહ્યો હતો.